НАРОДНО ЧИТАЛИЩЕ,,ДОБРИ ЧИНТУЛОВ -1941 Г.” – С. СЛАВЕЕВО ОБЩ. ДОБРИЧКА

Д О К Л А Д

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ 2023 Г.

 Основни приоритети в дейността на нашето читалище са обогатяване на културния живот на населението ни чрез съхраняване и изучаване на традициите на българския фолклор, разширяване на познанията за родния ни край и осигуряване и достъп до информация и комуникация. Целта ни е чрез дейността на читалището е да обогатим културния живот, образователната и социална дейност в селото ни, да проучваме, съхраняваме и популизираме българския фолклор, и читалището ни да повишава ролята си в социалната и културна интеграция на отделните общности, като се утвърди като общодостъпен център за библиотечно и информационно обслужване на населението. Друга част от дейността на читалището ни е да поддържаме и обогатяваме библиотечния фонд,да подобряваме работата с читателите и увеличаваме читателските посещения, да предоставяме компютърни и интернет услуги на населението. С цел приобщаване и сплотяване на членовете на читалището организираме мероприятия за честване на различни събития- рождени и именни дни, празници, концерти и екскурзии. Библиотечната дейност е една от основните функции на читалището. Библиотеката ни наброява 1547 единици, като бройките се увеличават предимно от дарители на читалището и предоставени безвъзмездно от Община Добричка. С развитието на любителското художествено творчество се стремим да запазим и съхраним на идните поколения красотата на българския фолклор, традиции и обичаи. Имаме сформирана женска певческа група, която представя достойно селото ни на традиционните фестивали в нашия регион и в страната.Момчетата от селото ни пресъздават обичая ,,Коледуване”, като посещават домовете на хората и ги поздравяват с коледарски песни и пожелания. Дейността на читалището ни се ръководи от заложените Мероприятия в културния календар . На 21 януари 2023 г. отпразнувахме Деня на родилната помощ ,,Бабин ден” като пресъздадохме обичая. С децата и част от родителите изработихме мартенички, като част от тях подарихме, а с по-големите окичихме дърветата пред читалището. По случай националния празник 3март изнесохме беседа и поднесохме венци и цветя на паметника на загиналите във войните наши съселяни. Отпразнувахме и Осми март подобаващо с почерпка и концерт на самодейната група. През април организирахме Великденско тържество с концерт на самодейната група и томбола. След това участвахме в регионалните центрове в с. Царевец и с. Козлодуйци, които са подготовка за традиционния фолклорен събор ,,Песни и танци на слънчева Добруджа”- Дебрене -2023 година. За доброто си представяне освен грамоти получихме и две парични награди. През годините искахме да намерим музикант, с който да се представя самодейната група, но не можехме да открием подходящ. Тази година благодарение на усърдното издирване на председателката ни Румянка Иванова открихме 13 годишният Александър Димитров , с чиито съпровод на акордеон много по добре звучи изпълнението на групата ни. По инициатива на читалищния секретар Станка Добрева бе предложено да се възстанови празника на селото - 28 август. Това се осъществи благодарение на подкрепата и съдействието на Община Добричка в лицето на г-жа Соня Георгиева. Беше ни осигурена подвижна сцена, маси и столове за гостите и сбъднахме мечтата си за изнасяне на концерт в по-голям мащаб какъвто стана той. За празника бяха поканени да открият чаровните дечица от детската градина на с. Одърци. Участваха още младежката група за песни и танци от с. Стефаново, Женска певческа група от с. Царевец с ръководител Виолета Петкова. От наша страна като домакини се представихме с изпълнения на самодейната ни група и танци на 4 деца от Америка, които изпълниха Еленино , Тракийско и Дунавско хора. Бащата на децата е наш съселянин и по една случайност също на 28 август преди години тръгва за Америка и тази дата е много важна за него. В момента той е строителен предприемач, женен за американка и има 6 деца- четири от тях заплениха с изпълнението си на сцената. Бащата Марин Томов е родолюбец и всяка година през лятото посещава България. В разговор сподели, че мечтае да се върне в Славеево и да го направи по тип като швейцарско село.

 В началото на есента открихме началото на зимния сезон на пенсионерския клуб, отпразнувахме 21 ноември –деня на християнското семейство и посрещнахме Дядо Коледа, с детско тържество и гостенчета от детска градина с. Плачи дол.

Читалището ни разполага с 49.410 дка земя, за която сме получили 6050 лв рента. Земята е отдадена под аренда за 4 години. Субсидията на Община Добричка е в размер на 13809 лв, и е изразходена за заплата на читалищния секретар- 10343 лв осигуровки-2078 лв,банкови такси-361 лв,материали за организирането на празника на селото -757 лв и транспорт на участниците -270 лв . По извънбюджетната сметка имаме дарение общо 230 лв- 200 лв от Агрокомерс М.Господинов и 30 лв от англичанките, 154 лв от закупените билети от томбола и 1.12 лв лихва от банка.

 Направени са следните разходи от извънбюджетната сметка- които са в размер на 5878 лв са както следва: 2 броя маси на с/ст 182лв,покривки -54 лв,кърпи за самод. група 261,лв,стойка за телевизор-35лв, телевизор- 220лв за пенсионерския клуб,дърва за отопление -405 лв,-работно облекло-150 лв, счетоводна услуга-260 лв,престилки за групата -200 лв,за музиканта -275 лв,за самодейната група-1350 лв,канцеларски-61лв,касета принтер-48лв, за транспорт-750 лв за групата и за гостите на празника на селото,за кабелна телевизия и интернет-125 лв, за почерпки на празниците и организираните тържества-, за децата за Дядо Коледа , за закупуване на предмети за томболи- за препарати за почистване и дезинфекция - 1306лв , дизелово гориво -195 лв –за разреждане на боите при пролетното боядисване на оградата и маркировката на уличната мрежа, както и за печките за зимния период.

 По предложение на председателя на читалището в края на годината на 31.12.2023 г. се разделят бюджетните средства и извънбюджетните такива като се отразяват по различни сметки.

От общата сметка се прехвърлят 10885.00 лв

 Наличността по извлечение на Общинска банка към 31.12.2023 г е в р-р на 101.74 лв и в касата наличността е 21.96 лв, или общо -11008.70лв .

 Направените разходи са съобразени с нуждите на читалището и са придружени със съответните разходни документи.

 В процеса на работата си имаме пълната подкрепа и партньорство на хората от пенсионерския клуб и най вече на председателя на клуба Никола Иванов за което им благодарим. Съдействие и подкрепа във всяко начинание намираме в лицето на Община Добричка, на която винаги можем да разчитаме.

 В работата си се стремим да привличаме повече хора в организирането на мероприятия за разнообразяване на ежедневието на хората от нашето село. Стремим се и залагаме на приемствеността на младите хора и децата, на които да разкрием богатството на нашето фолклорно наследство, традиции и култура.

 Пожелаваме на всички през новата 2024 година много здраве, късмет и надежда , че тя ще бъде по добра и по богата на мероприятия и инициативи.

 Читалищен секретар: Председател :

 /Станка Добрева/ /Румянка Иванова/

 НАРОДНО ЧИТАЛИЩЕ ,,ДОБРИ ЧИНТУЛОВ-1941 Г.

 С. СЛАВЕЕВО, ОБЩИНА ДОБРИЧКА

 ЧИТАЛИЩНО НАСТОЯТЕЛСТВО КЪМ 01.01.2023 Г.

1. РУМЯНКА СИМЕОНОВА ИВАНОВА – ПРЕДСЕДАТЕЛ

ЕГН 5712238812

1. ПЕТЪР ИВАНОВ ПЕТРОВ - ЧЛЕН
2. ВЕНЕТА ИЛИЕВА РУСЕВА - ЧЛЕН
3. СОНЯ ИВАНОВА ГЕОРГИЕВА - ЧЛЕН
4. РАДКА ДИМОВА КИРОВА – ЧЛЕН

 ПРОВЕРИТЕЛНА КОМИСИЯ :

1. СИЛВИЯ СТОЯНОВА МИТЕВА – ПРЕДСЕДАТЕЛ
2. ВИОЛЕТА АНДОНОВА МАРИНОВА – ЧЛЕН
3. ВЕЛИКО СТЕФАНОВ ИЛИЕВ – ЧЛЕН

ЧИТАЛИЩЕН СЕКРЕТАР – СТАНКА ДОБРЕВА ИЛИЕВА